ગુજરાતી સમાચાર: સંન્યાસ લેવાનું વિચારી રહ્યો છે ધોની? તેના સૌથી નજીકના મિત્રએ આપ્યો જવાબ | Dhonis Close Friend Gives Answer On His Retirement Plan - World Cup | I Am Gujarat
Gujarati News World Cup સંન્યાસ લેવાનું વિચારી રહ્યો છે ધોની? તેના સૌથી નજીકના મિત્રએ આપ્યો જવાબ
સંન્યાસ લેવાનું વિચારી રહ્યો છે ધોની? તેના સૌથી નજીકના મિત્રએ આપ્યો જવાબ
Published: Jul 20, 2019 12:45 pm IST
ભારતીય ક્રિકેટ ટીમના પૂર્વ કેપ્ટન મહેન્દ્ર સિંહ ધોનીના સંન્યાસની અટકળો વચ્ચે તેના સૌથી ગાઢ કહેવાતા મિત્ર અરુણ પાંડેએ કહ્યું કે માહીની હાલમાં ઈન્ટરનેશનલ ક્રિકેટમાંથી સંન્યાસ લેવાની કોઈ યોજના નથી. અરુણ પાંડે ધોનીનો મિત્ર હોવા સાથે તેનો બિઝનેસ પાર્ટનર પણ છે. વર્લ્ડકપમાં ન્યૂઝીલેન્ડ સામેની સેમિ ફાઈનલમાં ટીમ ઈન્ડિયાની 18 રનથી હાર બાદ ધોનીના સંન્યાસને લઈને અટકળો ચાલી રહી છે.
દરેક આ મામલે પોતાનું મંતવ્ય જણાવી રહ્યા છે. પરંતુ પ્રશંસકો ઈચ્છે છે કે ધોની હજુ થોડા દિવસો ક્રિકેટ રમે. એવામાં શુક્રવારે 19 જુલાઈએ વેસ્ટ ઈન્ડીઝ પ્રવાસ માટે ટીમ ઈન્ડિયાના સિલેક્શન માટેની મીટિંગ રદ થઈ ગઈ. પરંતુ હવે સિલેક્ટરોની મીટિંગ રવિવારે 21 જુલાઈએ થવાની છે જેમાં ધોનીના ભવિષ્ય વિશે નિર્ણય લેવામાં આવી શકે છે. પાંડે ધોની સાથે લાંબા સમયથી જોડાયેલો છે અને તે સ્પોર્ટ્સ કંપની રીતિ સ્પોર્ટ્સ ઉપરાંત ધોનીના અન્ય બિઝનેસ પણ સંભાળે છે.
જોકે અરુણ પાંડએ કહ્યું કે ધોનીની હાલમાં સંન્યાસ લેવાની કોઈ યોજના નથી. તેના જેવા મહાન ખેલાડીના સંન્યાસ લેવાની અફવા ફેલાવવી દુર્ભાગ્યપૂર્ણ છે. જો સિલેક્ટર્સ આગામી વર્લ્ડકપને ધ્યાનમાં રાખીને નવી ટીમ પસંદ કરે છે તો નિશ્ચિતરૂપે 38 વર્ષીય ધોની તેમની પસંદ નહીં હોય.